《闻杜鹃》
宋代·陈著

帝魂旧话是耶非，知得安危动处几。
自出蜀啼随地气，直过洛处泄天机。
春风万古此心在，云树千山何日归。
听到如今转难听，恨无双翼与俱飞。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。